Creativitat, Activitat i Servei | IES Manacor\nCAS és un dels tres components centrals i imprescindibles que els alumnes hauran de completar com a part del Programa del Diploma del Batxillerat Internacional.\nCAS ofereix als alumnes l’oportunitat de viure experiències enriquidores, les quals els ajudaran a encaminar les seves vides cap al sentit i a la responsabilitat i els animaran a intentar fer que el món sigui un lloc millor i més pacífic.\nLes experiències CAS, sempre voluntàries i no remunerades, fomenten el pensament creatiu, la resolució de problemes i la col·laboració entre els alumnes i tenen com a objectiu incrementar la participació positiva i activa tant a l’escola com a la comunitat local, nacional i internacional.\nA través de CAS, els alumnes analitzen aspectes de la seva personalitat i les seves capacitats, i la combinació d’aquests trets i les seves competències acadèmiques fa que puguin treure el màxim de cada experiència, per ells i pels altres.\n‘O trobarem un camí o en farem un’\nHanníbal (247-182 aC), general cartaginès\nQUÈ ÉS CAS i QUÈ IMPLICA?\nCAS és un dels components centrals del programa del Diploma del BI (juntament amb Monografia i Teoria del Coneixement) i fa que aquest programa sigui molt diferent dels altres programes acadèmics.\nCAS involucra l’estudiant en diverses activitats més enllà de l’aula. Potencia el desenvolupament personal i interpersonal mitjançant l’aprenentatge vivencial. Compensa la pressió acadèmica de la resta del programa del diploma.\nTdC dona suport a la reflexió i les consideracions ètiques, desenvolupa un pensament de nivell superior necessari per a CAS.\nLa Monografia està basada en una àrea de coneixement, utilitza el marc de coneixement en el procés de recerca i es pot basar en una experiència CAS\nQuè vol dir CAS?\nC de CREATIVITAT.\nExploració i ampliació d’idees que condueixen a un producte o actuació original o interpretatiu.\nEsforç físic que contribueix a un estil de vida sa.\nS de SERVEI\nCompromís col.laboratiu i recíproc amb la comunitat en resposta a una necessitat autèntica.\nCAS és divertit, motivador, lliure, obert, positiu\nCAS suposa fer activitats amb propòsit i significatives\nCAS parteix dels interessos dels alumnes\nCAS implica un repte personal per l’alumne\nCAS és comunicació i col.laboració amb la comunitat\nCAS és un requisit per obtenir el diploma.\nPer superar CAS, els alumnes han de demostrar que han dedicat 150 hores a CAS durant els 18 mesos que dura el programa del Diploma. Han de participar a vàries activitats i a almenys 1 projecte de llarga durada.\nA la Carpeta CAS de cada alumne, hi ha d’haver evidència del seu creixement personal a través de les reflexions personals sobre com treballen els 7 resultats d’aprenentatge.\nAl butlletí de notes es reflectirà el progrés de l’alumne en les seves experiències CAS.\nAl final del programa es farà una avaluació de resultats globals i l’alumne resultarà APTE o NO APTE.\nEn acabar CAS els alumnes han de poder demostrar que a través de les seves experiències has superat els 7 resultats d’aprenentatge.\nIdentificar les pròpies fortaleses i debilitats.\nSortir fora de la zona de confort i adquirir noves destreses.\nMostrar iniciativa i creativitat i saber planificar les activitats.\nInvolucrar-se de manera activa i regular, i adaptar-se als canvis sense rendir-se.\nDemostrar habilitats a l’hora de fer feina en grup.\nMostrar compromís amb aspectes d’importància global.\nSaber reconèixer el que és moral i el que no ho és i ser conscient de les conseqüències dels propis actes.\nCOM ES DOCUMENTA? EXEMPLES\nL’aprenentatge experiencial suposa molt més que simplement planificar i fer una activitat, també implica DOCUMENTAR el creixement personal, abans, durant i després de l’activitat. TOT el que formi part de les teves experiències CAS serà material per la teva carpeta.\nCom ha de ser la carpeta? No hi ha límit. La teva carpeta la fas tu, així com t’agradi més, com te faci sentir millor i com te sigui més còmode. NO és una llista de les coses que has fet. Una carpeta CAS conta la història de CAS. La teva història.\nPot contenir des d’obres d’art 3D, àudios, fotos, vídeos, tweets….. TOT el que puguis imaginar. Ha de ser original, creatiu i atractiu.\nExemples Carpetes CAS\nCAN IT BE CAS?\nDIFERÈNCIES ENTRE ACTIVITAT I PROJECTE\nBasta que inclogui una àrea CAS Ha de ser col·laboratiu\nPot ser un event puntual Ha de durar més d’un mes\nPot ser de curt temini Ha d’implicar dues o més de les àrees de CAS\nPoden no emprar-se les etapes CAS en el seu desenvolupament Ha d’implicar la comunitat local\nPot ser col·laborativa, però no necessariàment Ha de beneficiar a l’alumne i a la comunitat\nS’han d’emprar obligatòriament les etapes CAS en el seu desenvolupament\nQUI ACOMPANYA ALS ALUMNES DURANT TOT EL PROCÉS?\nMarisa Reyes Duran\nFrancesca Bauça Garcias\nMargalida Cubells Pascual\nPares i Altres\nL’equip CAS és un grup de professionals de mentalitat oberta, flexibles,compromesos amb l’escola i amb la comunitat.\nLes seves tasques són, entre d’altres:\nAssegurar-se que el programa CAS es desenvolupa en concordança amb el codi moral\ndel Batxillerat Internacional i del nostre IES.\nTreballar molt coordinats amb tot l’equip, inclosa la coordinadora del BI.\nAjudar als professors a entendre els valors de CAS i a donar-li suport dins el PD.\nEnsenyar a l’alumne a gestionar l’administració del seu propi programa CAS.\nInformar als pares sobre l’evolució dels seus fills dins el programa CAS.\nTenir una xarxa molt variada de treball amb institucions dins la comunitat.\nAjudar als supervisors de les diferents activitats CAS.\nPublicar regularment els èxits dels alumnes en les seves experiències CAS.\nÉs el màxim responsable de l’administració del programa CAS\nPosa al dia sobre l’evolució del programa CAS al coordinador del BI, professors, equip directiu, als pares i als alumnes.\nSupervisa les carpetes CAS dels estudiants i transmetre als pares informació exacta sobre el progrés dels alumnes.\nForma i es coordina amb els assessors i supervisors CAS.\nGaranteix que els alumnes entenen els requisits del programa CAS.\nSupervisa i controla tota la documentació relativa al procés del programa CAS.\nEstableix i manté relacions positives amb els socis de la comunitat.\nUsa adequadament el pressupost designat a CAS.\nActualitza el programa CAS seguint les directrius del BI\nS’assegura que s’ofereixen oportunitats als estudiants per desenvolupar tècniques de reflexió i per identificar les connexions entre CAS, TdC, monografia i les assignatures del programa del diploma.\nAvalua els riscos relacionats amb les experiències CAS i abordar els riscos identificats d’una manera adequada.\nDonen suport al coordinador CAS en l’administració i la supervisió del progrés dels alumnes.\nSón els responsables de la comunicació directa amb els alumnes, quant a la planificació i iniciació d’experiències.\nSón l’enllaç entre alumnes i supervisors, i treballen amb els supervisors sempre que sigui necessari.\nS’asseguren que els estudiants fan regularment reflexions significatives.\nFan les entrevistes CAS (almenys tres entrevistes documentades formalment)\nOrienten els estudiants per tal que puguin identificar objectius personals i els proporcionen feedback constructiu i oportú.\nComuniquen els problemes dels estudiants relacionats amb CAS al coordinador CAS.\nVetllen pel bon manteniment de les carpetes CAS dels alumnes.\nAsseguren un equilibri raonable entre les les tres àrees CAS.\nConeixen els requisits de CAS.\nProporcionen als estudiants comentaris regulars relacionats amb el compliment dels requisits CAS, els resultats d’aprenentatge i els objectius personals.\nProporcionen informació als assessors CAS sobre el progrés dels alumnes i qualsevol problema associat a les experiències supervisades.\nSón els responsables de la seguretat i la gestió de riscos relacionats amb les experiències supervisades.\nFan d’enllaç entre el lloc de treball dels estudiants i el coordinador CAS i assessors CAS.\nQUANTES REUNIONS TINDRÀS AMB EL COORDINADOR CAS?\nAl llarg dels 18 mesos es faran tres reunions formals\nSetembre del 1r curs.\nJuny a finals de 1r.\nEn haver completat el programa CAS durant el 2n curs\nUna vegada cada mes s’ha de fer una reunió informal amb la coordinadora o assessor CAS per obtenir informació actualitzada, orientacions sobre el progrés i la reflexió i qualsevol altra pregunta que pugui sorgir.\nCONSELLS DELS NOSTRES ALUMNES\n“Principalment no deixar de banda la carpeta CAS, perquè a mi al principi em va costar dur-la al dia. Feia les experiències i apuntava les hores però no feia la reflexió immediatament, ja que me semblava que no tenia res a escriure. Però un pic m’hi posava, veia que realment tenia moltes coses a dir i que havia après molt. Fer la carpeta no serveix només per enregistrar el teu aprenentatge, sinó per valorar l’experiència i poder apreciar tot el que t’ha aportat.”\nValeria De Cock\n“Que duguin a terme o almenys intentin realitzar activitats i projectes que realment els agradin. D’aquesta manera, es pot enfocar CAS des d’una visió preciosa, la qual te permet provar activitats noves i, fins i tot, te pot obrir moltes portes de cara a un futur. “\n“Que centrin els seus projectes i experiències en coses que els agradin i que aprofitin els seus hobbies o talents per organitzar events o crear experiències CAS, que és una meravellosa manera de disfrutar i compartir amb altra gent el que fas i suposa un enriquiment personal a totes les parts implicades.”\n“Que comencin el més aviat abans que puguin i que ho facin progressivament. Que durant el primer any de BI, especialment, s’organitzin bé el temps i vagin fent les activitats.”\n“Que no tenguin por a fer coses diferents i fora de la seva zona de confort i que participin a tot el que els faci ganes, és una molt bona experiència i una oportunitat per provar coses que possiblement mai no t’hauries plantejat.”\n“Que facin coses que els agradin de veres.”\n“Que sempre facin activitats CAS que els atreguin i que no siguin necessàriament dins la seva zona de confort.”\n“Sobretot que es llencin a provar experiències que s’allunyin de la seva zona de confort, per tal de dur el seu creixement personal al màxim i així aprendre el doble.”\n“Que no tenguin por de provar coses noves, que duguin un recompte organitzat de CAS i que disfrutin les experiències com si no fossin per classe.”\n“L’únic que els diria és que no tinguin por de fer CAS, al final sempre es beneficia tant als altres com a un mateix. I que facin activitats en conjunt amb els companys de classe, que segur els anima més.”\nJoan Carles Veny\n“Dur la carpeta CAS al dia i aprofitar per apuntar-se a associacions d’aquí per aportar tot el que es pugui a la comunitat.”\nEXPERIÈNCIES CAS DELS NOSTRES ALUMNES\nEXEMPLES D’EXPERIÈNCIES CAS\nTocar un instrument a la residència de gent major i fer un taller\nFer cursos de monopatí per nins i nines d’un barri.\nFer tallers de moda i una desfilada per gent a l’atur.\nEntrenar un equip de futbol de gent de la 2a edat.\nOrganitzar una escola de repàs.\nOrganitzar una carrera solidaria\nEscriure diferents rutes per anar d’excursió per la Serra i dur als usuaris d’Aproscom a fer-les.\nFer notes mentals per Instagram on s’envien missatges positius a través de dibuixos\nFer fotografies i exposar-les a una galeria. Crear puzzles amb les fotos.\nFer un mapa de Manacor adequat pels discapacitats.\nTallers de cuina, karate, etc online obert a tota la comunitat\nFer un coro a l’IES. Fer concerts a benefici d’ONGs.\nLlegir contes els horabaixes als nins i nines de la Llar d’Infants.\nFer una campanya de reciclatge d’ordinadors per donar a la gent sense recursos\nFERRAN ARTERO. Canço manglars.\nVa arribar al meu saber que una coneguda meva havia decidit escriure una cançó des de zero per un treball de biologia. La música, tot i no haver-ne estudiat més que a l’escola, sempre ha estat una disciplina del meu agrat, així que sense pensar-m’ho dues vegades, vaig oferir-li la meva ajuda. Ella tocava el piano i sabia cantar de lo més bé, això, sumat a que jo havia après de manera autodidacta a tocar la guitarra, apuntava a que alguna cosa bona podia sortir.\nLa meva companya es va encarregar de la lletra ja que eren necessaris certs coneixements biològics sobre els manglars i la seva protecció, el tema del treball que havia de fer. Posteriorment, de manera col·laborativa, vam cercar uns acords amb el piano que quedassin bé junts. Després, jo em vaig encarregar de transportar-los a la guitarra. La veritat és que el procés de crear una base d’una cançó era completament nou per als dos, però gràcies a la col·laboració ens en vam sortir amb bastant bon resultat. Seguidament, havíem de fer quadrar la lletra amb la instrumental. Moltes coses no quedaven bé, així que es van haver de retocar. El temps passava i la data d’entrega s’apropava. Ens quedava gravar i mesclar la cançó, però no teníem els mitjans. Per gravar vam haver d’emprar els mòbils, fet que va dificultar aquesta passa, però, encara així, vam obtenir més o manco el que cercàvem. Teníem menys de tres hores per fer una cosa que mai no havíem fet, mesclar la cançó. Per sort, jo havia emprat alguna vegada un programa d’edició d’àudio i em podia defensar. Així que ens vam dirigir a ca meva i ens vam posar mans a la feina. El programa ens va donar tots els problemes que ens podia donar. Errades amb les sortides d’àudio, es va penjar, no responia… tot això mentre el temps corria. Vam haver de tornar a començar l’edició prop de tres vegades, però, amb el temps just, vam poder donar per acabada la cançó.\nProduir una cançó des de zero era tot un repte, un repte que vam poder fer front gràcies a la insistència i a la col·laboració. Una experiència inoblidable i molt profitosa en infinitat d’aspectes.\nMARILEN CERDÀ. Neteja platges.\nEl passat 25 d’octubre, alguns companys realitzarem una neteja a la platja de Cala Brafi en col·laboració amb la Creu Roja. Molts hi anàvem amb el pensament de recollir uns quants residus dels que sempre es solen trobar a les platges (botelles de plàstic, cigarrets, llaunes, etc.) però cap de nosaltres es pensava trobar tot el que recollirem.\nLa platja, a primera vista, estava pràcticament neta i no va ser fins que vàrem decidir treure una petita resta d’una bossa de plàstic a un costat de la platja quan ens adonarem que hi havia una muntanya sencera de plàstics i restes camuflada dins l’arena. Botelles de vidre de l’any 1986, bosses de plàstic dur, garrafes de gasolina i sabates són només un exemple de tot el que vàrem treure d’allà dins.Ser conscients del malbé que feim a la nostra illa i a la nostra terra és molt important per poder dur a terme activitats de millora i conscienciació, perquè és feina de tots nosaltres arreglar allò que hem espenyat.\nFERRAN ARTERO. Classes de progressions a 3r ESO.\nParlant amb n’Aina, la meva professora de matemàtiques, vaig veure que els alumnes de 3r d’ESO havien de començar el tema de les progressions. Nosaltres acabàvem de fer aquest tema i, vista la meva passió per aquesta matèria, em vaig oferir a fer-lis un parell de classes.\nJo ja havia fet alguna que altre presentació, per lo que no era una cosa gaire nova per mi. Però, a diferència del que havia fet anteriorment, la preparació d’aquestes classes foren més complicades del que esperava, fins i tot, vaig necessitar reunir-me varies vegades amb n’Aina per tenir-les llestes. Finalment, vaig fer les dues classes tractant de fer-les lo més entretingudes possible. Per part dels meus companys i companyes de 3r, vaig veure un cert interès i grat que sincerament no esperava.\nPersonalment, vaig sortir molt content d’aquesta experiència vist que la meva feina havia tingut fruit. Vaig poder posar-me a la pell del professorat al cent per cent per dues hores i vaig adonar-me de la seva dificultat. Aquesta activitat va seguir fent créixer aquesta part més docent que ja he anat treballant. A més, he tornat a comprovar que treballar amb algú, en aquest cas amb n’Aina, facilita molt qualsevol feina.\nMARIA MASCARÓ. Repàs alumne de 1r d’ESO.\nHe fet repàs a un nin de 1r d’ESO i ha estat una experiència inoblidable, on ell ha après de jo i jo d’ell. Estic molt contenta de que ell hagi aconseguit els seus objectius i de jo haver-lo pogut acompanyar en aquest camí. Aquesta vivència m’ha recordat a quan jo feia 1r d’ESO i també ha estat gratificant poder-lo ajudar. Un plaer!\nAINA MORALES. Taller Nutrició Primer d’ESO.\nEls professors de 1r d’ESO ens van proposar fer qualque taller per a les seves classes. Ens preocupa l’alimentació que puguin tenir els nins i nines, així que ens vam decantar per la dieta Saludable. Vàrem decidir fer una presentació didàctica i informativa amb moltes imatges. Vàrem explicar què és una dieta saludable i en què consisteix, el problema del sucre i dels greixos i un petit incís en la nova tendència del realfood que classifica els aliments segons si són reals, bons processats o processats/ultraprocessats.\nA més, vàrem preparar un taller on els alumnes havien d’analitzar etiquetes de diferents aliments i veure de quin tipus de producte es tractava, per així poder reflexionar sobre quin tipus d’alimentació seguien. Els nins al principi estaven una mica empegueïts i no xerraven massa, però poc a poc vàrem aconseguir que participassin més.\nEn general totes les presentacions varen anar molt bé, els alumnes varen estar molt contents i varen aprendre moltes coses. De la mateixa manera nosaltres vàrem complir amb el nostre objectiu; conscienciar als més petits del centre sobre la importància de tenir una alimentació saludable i com fer-ho per seguir-la.\nMARIA TÀRRAGA. Microteatre per la dona.\nUn projecte al qual vaig decidir unir-me durant l’assignatura de CAS va ser el de Microteatre per la dona. Els alumnes de 1r d’ESO de l’IES Manacor havien de crear petites obres de teatre per tractar temes com: la violència de gènere, l’homofòbia, la igualtat, els drets de les persones, la discriminació, la transexualitat etc. A partir d’aquestes obres que varen ser representades a diferents llocs de Manacor, es pretenia conscienciar i fer crítiques sobre situacions actuals que encara s’han de millorar amb l’ajuda de tots.\nAquesta experiència ens ajudà tant als alumnes CAS com als de 1r d’ESO a desenvolupar un pensament crític amb la societat que ens envolta. L’objectiu principal del projecte era tractar i compartir els valors de la igualtat i el respecte amb l’objectiu de la creació de microteatres moralitzadors. Una vegada les obres foren creades i redactades, em varen assignar un grup per tal de dirigir la seva peça. D’aquesta manera, l’experiència CAS va incloure les àrees de creativitat (atès que va ser una creació que va sorgir de la nostra originalitat) i servei (ja que oferíem una ajuda als alumnes de l’IES).\nL’obra que representà el meu grup mostrava el perill del control i domini dins una relació de parella, tema molt important en l’actualitat, que és convenient tractar sobretot amb els més joves. Així doncs, assajarem diversos dies durant uns tres mesos fins al dia de la representació definitiva. El projecte va seguir la planificació que esperàvem i els resultats foren molt positius. Vaig haver de sortir de la meva zona de confort per tal d’afrontar una situació nova per a mi, com era la de dirigir una obra de teatre, desenvolupant així noves habilitats Les àrees de creativitat i servei han estat presents durant aquest recorregut i els temes tractats (violència de gènere, igualtat, homosexualitat…) han donat molt de joc quant a possibles reflexions del públic i dels nins: “Per què no hi ha homes de fer net?” “Per què m’ha de controlar la meva parella?” “Per què hem d’anar a banys separats segons el sexe?”\nNEUS LLITERAS. Ruta de far en far en moto.\nUna de les millors experiències CAS d’aquests dos anys és, sens dubte, el projecte que vaig realitzar per crear una ruta al voltant de Mallorca anant de far a far, una ruta pensada per fer amb moto. Vaig haver d’anar investigant quins fars de l’illa són accesibles amb qualsevol mena de vehicles per tal de després poder fer el recorregut. Després vaig publicar el recorregut a un fòrum on la gent pot compartir les seves pròpies rutes.\nUn projecte molt enriquidor i centrat en la nostra terra, del qual tothom en pot gaudir. Tota una experiència d’esperit CAS que em va ensenyar com de gratificant pot ser compartir la feina a la que li has dedicat temps am altra gent.\nPAULA CASTRILLO. Gravació de la pel·lícula Teen Beach Movie.\nSense cap dubte una de les millors experiències va ser filmar la pel·lícula Teen Beach Movie amb els alumnes de 1r d’ESO. Va ser un procés llarg, però que va valer moltíssim la pena, crec que passar temps amb ells i sortir de la nostra zona de confort i gent del nostre cercle és necessari, significa conèixer gent nova amb diferents punts de vista, companys increïbles i únics que han fet que aquesta experiència CAS sigui la que més bons records em porta, sobretot a l’hotel amb els jocs i vespres junts així com els capvespres a l’institut practicant diàlegs. Definitivament, és una manera de recordar els inicis de l’adolescència i aquesta etapa tan innocent que passam tots i de compartir experiències i moments amb gent diferent.\nMANUAL DE CAS\nManual de CAS de l’IES Manacor.\nVisita les següents pàgines web per agafar idees per a CAS\nAIPC Pandora Es tracta d’un programa per a joves de 13 a 18 anys de 3 setmanes de durada. S’allotgen en cases de famílies o en campus universitaris. Van a classes d’anglès al matí i, el capvespre, realitzen activitats de voluntariat en projectes sostenibles.\nActiyam ONG Cerquen adolescents per fer classes de suport a nins i nines des de 12 anys. Només cal disposar d’una hora a la setmana.\nAFS Intercultura És una organització que duu 60 anys treballant. Actualment tenen un programa que es diu “Obre casa teva al món”, pensat per a famílies que volen experimentar a casa seva la convivència intercultural i acollir durant un curs escolar a un o una estudiant de l’estranger.\nDo something Idees i campanyes diferents de voluntariat de molts de tipus.\nAssociacions i Entitats Col·laboradores


La sensibilitat, un do o un problema?\nLa Doctora Elaine Aron, als anys 90, va estudiar la sensibilitat de les persones, i va lluitar per defensar que la sensibilitat és un tret de la personalitat, no un trastorn, ja que durant el darrer segle ser sensible es considerava un signe de vulnerabilitat i no es valorava tot el que té de positiu i el potencial que hi ha al darrera.\nElla va definir el terme “PAS”: persones altament sensibles, i va concloure que 1 de cada 5 persones neix amb aquest tret de la personalitat, que consisteix en tenir l’àrea frontal del cervell i l’amígdala en un estat de més alerta que la mitjana.\nLes persones PAS recullen molta informació i emocions de l’ambient, són persones empàtiques, capaces de percebre els sentiments dels altres, tenen capacitat per fer feines d’integració, mediació, coaching, teràpies, també feines de creativitat i poden ser molt bons comunicadors i cohesionadors de grups.\nPerò una persona PAS hauria de ser conscient de que ho és, per evitar saturar-se i pel risc d’aïllament que té quan no es gestiona bé. Molts nens d’avui estan diagnosticats de certs trastorns que abans no existien, perquè els nens PAS d’abans estaven més en contacte amb la natura i no teníem la sobre estimulació d’avui.\nNens i adults PAS requereixen de mecanismes per drenar, s’han de cuidar: estones de descans, d’estar sols, de fer quelcom creatiu com dibuixar, exercici físic…, fer cosetes per mantenir-se en un bon estat vibracional.\nAquestes persones aprenen molt sense saber que estan aprenent, tot i que a vegades no els agrada que les avaluïn. Fins hi tot s’ha observat que un PAS necessita habitualment 1/3 de la medicació normal.\nCom sé que sóc un PAS?\nEm sento rar, saturat, vaig al metge i no em troba res (o potser només un cortisol elevat en sang), em molesta el volum alt de la televisió, no entenc la superficialitat de les persones, he tingut ansietat o estrès sense cap causa que ho justifiques…\nQue puc fer si em reconec com a un PAS?\nEn primer lloc definir les necessitats bàsiques: quan necessito menjar, beure i descansar, posar-me límits en el meu dia a dia: no anar a grans superfícies molta estona, no fer més de 2 reunions al dia…, fer exercici o alguna activitat per drenar la sobre estimulació, i estar atent al cos físic que m’indica de seguida quan estic sobre activat (taquicàrdia, suor…).\nI si ets un insensible?\nAlguns casos d’insensibilitat extrema, just en l’extrem oposat a un PAS, es consideren una desconnexió amb la vida, sovint forçada per cuirasses de protecció energètiques que ens hem posat per protegir-nos i aïllar-nos… (potser per ser justament un PAS).\nCuida'tEnergies i benestarMontse Argelich\nArticle anteriorÈxit d’assistència en la primera edició del festival Jardins Musicals de Piera\nPròxim articleJoan Pinyol, escriptor i mestre: “Vull treure el meu avi del Valle de los Caídos”


Motlle silicona desmontable amb Base Charlotte Lékué\nGaudeix d'un pastís fresc i comparteix-lo amb la teva gent! El motlle desmuntable facilita la preparació i el desmotlle del pastís. Aconseguiràs un resultat perfecte gràcies al tancament de les parets de silicona del motlle. Base ceràmica amb la podràs presentar el pastís. Banda superior 100% silicona platí. Ideal per fer pastissos amb alçada.\nDiàmetre 18 cm\nAlçada 9,9 cm\nCapacitat 2000 ml.\nMotlle Silicona Muffins 6...\nMolt fàcil de desmotllar. Fes les teves receptes dolçes i salades i presenta-les com un autèntic xef\nIn Stock Preu 29,40 € In Stock In Stock


La Col·lecció | Fundació Vila Casas – Art Contemporani Català | Barcelona | Palafrugell | Torroella de Montgrí\nFundació Vila Casas – Museus i Espais Art Contemporani Català. Barcelona, Torroella, Palafrugell Art Contemporani Català CAT\nLa fundació\tMuseus i espais d'art\tExposicions i activitats\tPremis\tServei Educatiu\tVisites Guiades\tPublicacions\tPremsa\tLloguer d'espais\tFAQ's\tSalut\tInici\nCercador d'artistes de la col·lecció\nLa col·lecció és l’espai de confluència on es fon la mirada plural del col·leccionista, Antoni Vila Casas, amb l’art contemporani, un mapa de desplaçaments i decisions per a acollir unes obres determinades que abracen diferents ideologies o llenguatges creatius. Per aquesta raó, el discurs visual dels espais de la Fundació Vila Casas —Can Framis, Palau Solterra i Can Mario— no segueix un criteri cronològic o estilístic, sinó un itinerari obert de relacions on conviuen les diferents propostes. Des dels anys seixanta fins al moment actual, amb alguns referents anteriors, es mostren diversos camins de la creació pictòrica i escultòrica a Catalunya. Només la fotografia té un marc de referència internacional.\tDisciplina Artista plástico Dibuix Escultura Estudi per a escultura Fotografia Gravat Instalacio Pintura Pintura (reproducció fotogràfica) Video a\nEscultor i pintor. L’obra de Vaccaro s’articula al voltant del fet poètic, en el qual, a través dels diversos materials –sobretot el polimetacrilat–, crea formes que, a mode de capes, van captant les llums i els colors de l’espai que envaeixen, i van mostrant entre línies un missatge que ens indueix a descobrir nous paratges, aquells on allò desconegut impulsa el naixement del procés creatiu. » Veure selecció obres\tEduard Valderrey\nFusiona escultura, fotografia i vídeo, provocant una desfragmentació visual de l’espai i l’arquitectura. Peces escultòriques dominades quasi sempre per les línies obliqües i amb una certa sensació de desajust.\nFotografies de llocs en transició, deshabitats i en procés de transformació, zones fantasmes que erren entre l’anonimat i l’existència... i que a través de l’escultura es descomponen rere una graella arquitectònica en tres dimensions. Utilitza l’escultura com a suport fotogràfic i engendra una espècie de fotoescultura. Poètica deconstructiva i de transitorietat emmarcada per estructures que atorguen a la seva hibridesa un caire escenogràfic.\n» Veure selecció obres\t» Anar a web artista\nLlinars, Barcelona, 1964\nLes seves pintures són recerques d’una realitat que ell emmascara per mitjà del seu llenguatge plàstic. Formes primigènies descompostes i desencaixades, per tal que l’espectador redescobreixi els esperits més profunds que es mimetitzen i es fusionen en el fons de les seves teles.\n» Veure selecció obres\tEulàlia Valldosera\nVilafranca del Penedés, Barcelona, 1963\nArtista catalana que ha treballat en diversos camps visuals que van de la fotografia a la performance i de la instal·lació al vídeo. Des de la seva primera exposició individual de l’any 1991 la temàtica de les seves obres versa sobre tres conceptes: el cos, l’entorn domèstic i les relacions humanes dins d’un procés de recerca i de descodificació de la identitat femenina, el sexe, les malalties i la mort. Instal·lacions on incorpora mobles, objectes quotidians en desús i residus com a metàfora d’un temps fugisser. Muntatges de ressò poètic on cada escenari s’articula en registres intangibles, jocs lumínics i trucs òptics d’imatges desdoblades per miralls.\n» Veure selecció obres\tRomà Vallès\nCatedràtic d’institut i professor de l’escola Massana, l’any 1959 fou part integrant del grup d’artistes que crearen el Museu d’Art Contemporani de Barcelona i de la mítica galeria René Métras (1962-1984); també ha estat un dels organitzadors de l’escola d’art FAD.\nRomà Vallès és un dels referents pictòrics del corrent informalista i de l’expressió abstracta dins del territori català i balear. Bolcat en la recerca constant de la forma i del seu contingut intel·lectual, dins d’una espessor matèrica, el color s’eleva per sobre l’orografia plàstica. Al llarg dels anys la seva obra ha anat solidificant un substrat del sentit de l’espai, la utilització de la matèria, la violència del signe gestual i la uniformitat d’una paleta de colors que emana espiritualitat.\n» Veure selecció obres\t» Exposicions\n19 gener 2012- 29 abril 2012\nEspai Volart 2, Barcelona.\nEntre el 19 de gener i el 29 d’abril de 2012, l’Espai Volart2 presenta l’exposició “Romà Vallès”. A partir d’una selecció acurada d’obres per part dels comissaris Isabel Vallès, filla de l’artista, i els historiadors de l’art Ricard Planas i Glòria Bosch, la mostra posa de manifest, a través del seu treball en collage, dibuix i fotografia, els paral·lelismes entre la seva producció primerenca i l’actual. Important exponent del moviment informalista català, sorgit la dècada dels cinquanta com a rebuig a la repressió política del país i materialitzat en un nou gènere pictòric, l’abstracció, la trajectòria artística del pintor travessa diferents períodes on la matèria, el color i l’expressió gestual es disputen el protagonisme.\nRomà Vallès 2012 Espai Volart2\nmemòria Romà Vallès Disponible on-line\nBiografia i multimèdia\n2012 Josep Cisquella TV3\t2012 Roma Valles BTV\tRomà Vallès 2012 Espai Volart2\t2012 Roma Valles TV3\tJavier Vallhonrat\nLlicenciat en belles arts, és professor de la Facultat de Belles Arts de Conca, activitat que compagina amb la recerca de nous mitjans artístics associats a l’acció fotogràfica i que aplica de manera activa en la seva pròpia producció artística. Ha estat guardonat amb diversos premis de reconegut prestigi i ha pres part en nombroses exposicions de caire internacional. Per un costat, la seva trajectòria parteix del món de la moda, vessant que li donà un gran succés durant els anys 80 però que, a la dècada següent, deixà de banda per a experimentar amb un discurs més introspectiu, centrat sobretot en l’exploració de l’espai que queda entre l’element real captat pel fotògraf i la mateixa fotografia. Per l’altre, els seus temes juguen amb la contraposició entre natura i petjada humana, així com pel concepte d’entitat humana, mostrant cossos nuus que representen la fragilitat d’aquest enfront de les adversitats de l’entorn que ell mateix ha creat.\n» Veure selecció obres\tValentín Vallhonrat\nFa ús de la fotografia com a llenguatge d’allò que va més enllà del camp visual, és a dir d’allò que s’amaga darrere l’aparença de les imatges i de les idees encobertes pels convencionalismes socials i culturals. Refuta el paper tradicional atorgat a la fotografia com a reproductora de tota realitat.\nDes de finals dels vuitanta ha treballat al voltant de la dicotomia ficció-realitat, jocs amb estètiques barroques que rasen el que és kitsch.\nL’any 1985 se li concedeix el Cecil Beaton Award de Londres.\n» Veure selecció obres\tXavier Valls\nPintor, dibuixant i aquarel·lista. De l’escultor suís Charles Collet va aprendre a mirar, dibuixar i pintar del natural. Influït per Joaquim Sunyer, Daniel Vázquez-Díaz i els cubistes com ara Cezanne, evoluciona de la rigorosa geometria a l’expressió i sensualitat d’objectes embolcallats per la llum. La seva obra detallada i minuciosa evoca realitats quotidianes (pomes, figues, pinzells, finestres...) dins d’una figuració intimista.\nPaisatges i natures mortes de traços breus i lumínics, gammes cromàtiques suaus i subtils que fusionades amb harmonia atorguen al conjunt un grau de puresa i delicadesa quasi mística.\n19 setembre 2013- 15 desembre 2013\nL' atemporalitat pictòrica de Xavier Valls arriba a l'Espai Volart 2.\nLa planta soterrani de l'Espai Volart 2 acull el treball del pintor català resident a París, d'ençà de la dècada dels 50, Xavier Valls (Barcelona, 1923-2006). Glòria Bosch, curadora de la mostra, ha plantejat un recorregut que defuig qualsevol intent de classificació cronològica per a plantejar, a través d'una selecció de 24 obres –que pertanyen a les etapes d'Horta i París- l'essència intemporal del


0 producte productes buida\nInici>Visita guiada a un assaig>Castellers de Sants\nAssisteix a un assaig dels Castellers de Sants, a Barcelona\nHores: 19:15-20:30 19:15-20:30 19:15-20:30 19:15-20:30 19:15-20:30 19:15-20:30 19:15-20:30 19:15-20:30 19:15-20:30 19:15-20:30 19:15-20:30 19:15-20:30 19:15-20:30 19:15-20:30 19:15-20:30 20:30-21:30 20:30-21:30 20:30-21:30 20:30-21:30 20:30-21:30 20:30-21:30\nInformació de la Colla i localització\nCarrer dels Comtes de Bell-Lloc, 49\nAmb més de 500 persones actives a l’entitat, els Castellers de Sants fa 20 anys que aixequem castells i participem a les exhibicions més importants del nostre país. L’assoliment dels castells de 9 pisos ens ha situat entre les millors colles del panorama casteller, fet que ens ha permès ser coneguts arreu del país.\nPerò aquestes gestes no ens han fet allunyar de qui som. Som una colla que aglutina gent de totes les edats en una gran família. Vestim la camisa de color gris i tenim un gran arrelament a Barcelona, ja que col•laborem amb les principals institucions públiques de la ciutat i amb les entitats que promocionen la cultura popular i el fet casteller, patrimoni immaterial de la humanitat.\nCastellers de la Vila...\nAssisteix a un assaig dels...\nNúmero 1 de la col·lecció...\ncastells castellers joc jocs de taula casteller calçat covides conte vi vermouth


▷ Afronta alertes alimentàries amb Bon Sistema de Traçabilitat 【2022】\nEls explotadors econòmics d’empreses alimentàries tenen com a objectiu, i obligació legal, posar al mercat productes segurs que compleixin els requisits legals. De vegades, però, malgrat haver-se pres totes les precaucions amb un sistema de gestió de perills basat en la metodologia APPCC correctament implantat i documentat, es pot perdre el control en algun punt de la cadena de producció, desencadenant una alerta alimentària.\nGestió d’alertes alimentàries\nLes alertes alimentàries posen en risc la salut dels consumidors, creen situacions d’alarma social i poden tenir conseqüències negatives en la situació econòmica del sector. Per això, és imprescindible que, davant de la seva possible aparició, es compti amb un protocol d’actuació per gestionar-les de manera correcta. Aquest ha de complir les bases legals de la secció 4 del capítol II del Reglament 178/2002 del Parlament Europeu i del Consell de 28 de gener de 2002 (DOCE L31/1 1.2.2002), concretament amb l’article 19, que estableix les obligacions de l’explotador quant a retirada, col·laboració i informació.\nResponsabilitats de les empreses alimentàries\nPer complir amb aquest reglament és responsabilitat de tot explotador tenir implantat un sistema de traçabilitat documentat, i posar-ho a disposició de les autoritats competents si aquestes ho sol·liciten, així com etiquetar i identificar els aliments de manera adequada perquè se’n pugui conèixer la traçabilitat.\nAixí mateix, és imprescindible disposar d’una estructura per a la recepció i captura immediata d’informació sobre potencials crisis, una base de contactes per a l’intercanvi d’informació (clients-proveïdors, operadors logístics, majoristes intermediaris, òrgans de l’administració, organitzacions de consumidors, etc.) i un Comitè Intern de Gestió d’Incidents o Gabinet de Crisi.\nFuncions del Comitè Intern de Gestió d’Incidents\nÉs convenient que en aquest comitè estiguin representades diferents funcions de l’empresa, com ara qualitat, logística, producció, vendes, etc. En cas d’identificar i confirmar una alerta, el Comitè s’encarregarà de:\nInformar les autoritats competents:\nÉs important designar un portaveu de manera que la informació transmesa sigui sempre homogènia. En cas que sigui necessari, l’autoritat nacional posarà en marxa el sistema d’alerta ràpida per a aliments i pinsos (RASFF).\nDescobrir la naturalesa de l’incident:\nHaurà de buscar quin pot ser el motiu de l’incident, si està en algun dels processos que realitza l’empresa, en els materials o ingredients, o bé en algun dels procediments anteriors o posteriors de la cadena.\nLocalitzar el producte afectat:\nPer a això és clau tenir implantat un sistema de traçabilitat adequat. El producte es pot trobar dins de l’àmbit de gestió de l’operador alimentari o bé fora d’aquest, en mans del client, o fins i tot al consumidor.\nAdoptar mesures correctores:\nUn cop localitzat el producte que ha estat objecte de l’incident, i valorant la seva naturalesa, la localització del producte, els costos econòmics, etc, es procedirà a adoptar les mesures adequades per evitar posar en risc la salut dels consumidors. Entre aquestes mesures es podrà recórrer a la immobilització dels productes afectats i, si escau, la seva retirada del mercat. En cas de retirada, es valorarà si cal la seva destrucció o si és possible el reprocessament.\nInformar altres operadors econòmics:\nContactar amb els operadors econòmics que puguin estar afectats per l’incident i col·laborar-hi en cadascuna de les actuacions esmentades.\nRealitzar un informe post incident:\nElaborar un informe del que ha passat, avaluar-ho i treure conclusions sobre com millorar la manera d’actuar.\nA Proacciona, consultoria en seguretat alimentària de Barcelona, som experts a garantir la qualitat i la innocuïtat alimentària. Fa més de 15 anys que treballem en seguretat alimentària i som experts en implementar el pla APPCC que garantirà que la teva empresa del sector de l’alimentació disposa d’un bon sistema de traçabilitat per controlar els aliments des de l’origen fins a l’arribada al consumidor final. Un control de la traçabilitat et permetrà estalviar costos i actuar ràpid davant d’una possible alerta alimentària. T’ajudem? Omple el formulari que trobaràs a continuació i ens posarem en contacte amb tu.\nAPPCC industria alimentaria calidad seguridad alimentaria innocuïtat alimentària indústria alimentària traçabilitat certificaciones certificacions aliments alimentos trazabilidad seguretat alimentària pla appcc plan appcc inocuidad alimentaria BRC qualitat


El CE la Llagosta acaba la temporada al vuitè lloc de la Quarta Catalana | La Llagosta informa\nEl primer equip del Club Esportiu la Llagosta va acabar el dissabte la temporada al vuitè lloc del grup 8 de la Quarta Catalana. El conjunt llagostenc va tancar la campanya esportiva al Municipal del Joan Gelabert amb una golejada per 4 a 0 contra el cuer, el Catalònia B.\nL’equip de Francesc Duran i Sergi Giménez van ser superiors contra el cuer. A la primera part el marcador era d’1 a 0 amb el gol de Julian García. A la represa van arribar tres gols més de l’equip de la nostra localitat mitjançant un doblet de Jordi Berrocal i el gol de Domingo Romero.\nAmb la victòria el Club Esportiu la Llagosta tanca una temporada irregular amb un bon final de campionat aconseguint nou victòries dels últims deu partits disputats. El conjunt llagostenc va acabar la temporada al vuitè lloc amb 40 punts.\nPel que fa el futur del primer equip, directiva i cos tècnic han de mantenir una reunió a finals d’aquesta setmana per parlar de la continuïtat o no de l’actual projecte. El primer equip llagostenc es va renovar completament a principis de temporada de la mà de la parella de tècnics formada per Duran i Giménez.\nEl CE La Llagosta presentarà diumenge el futbol base del curs 2021-2022


PIMEC entra al Consell Econòmic i Social Europeu | PIMEC\nPIMEC entra al Consell Econòmic i Social Europeu\nRosa Solanes, delegada de PIMEC a Brussel·les, s’incoropora al Grup de Treball amb Colòmbia, Perú i Equador en representació d’SME United.\nBrussel·les, 10 de novembre del 2020. La delegada de PIMEC a Brussel·les, Rosa Solanes, ha estat escollida representant de la patronal europea de pimes SME United al Grup de Treball Intern del Consell Económic i Social Europeu (CESE) sobre l’Acord Comercial entre la Unió Europea (UE) i Colòmbia, Perú i Equador.\nEl CESE compta amb diversos grups de treball- els quals compten amb representació de sindicats, patronals i altres organitzacions civils d’abast europeu- pels diferents acords comercials que la UE ha signat recentment amb tercers estats, amb l’objectiu que aquests assegurarin que la societat civil participi en el seguiment dels acords.\nRosa Solanes és jurista i compta amb una experiència de 15 anys en afers europeus, havent treballat anteriorment per la Delegació del Govern de la Genealitat a Brussel·les i també a SME United. Des del 2018 és la delegada de PIMEC a la capital europa. Sobre el seu nomemament, ha manifestat que “permet a PIMEC participar per primer cop al CESE i vetllar pels interessos de les pimes catalanes i europees en uns mercats de gran creixement i amb afinitat històrica i lingüística amb el nostre país”.


L'Ajuntament cedeix locals del Casal de Cultura a tres entitats - Regió7 :: El Diari de la Catalunya Central\nL'Ajuntament cedeix locals del Casal de Cultura a tres entitats\nredacciósolsona 28.08.2015 | 07:58\nLa regidoria de Cultura ha cedit tres locals del Casal de Cultura a les tres entitats que estaven en llista d'espera, algunes des del 2011, per poder ubicar-hi la seva seu social. Aquesta setmana se n'ha fet la reassignació a les tres associacions sol·licitants per sorteig, ja que tots tres són de dimensions diferents (entre 9 i 14 metres quadrats).\nA partir d'ara, tindrà la seu a la sala número 7 del Casal de Cultura la delegació local de l'Associació Catalana d'Afectats de Fibromiàlgia (ACAF); a la sala 22, Amnistia Internacional Solsona, i a la sala 23, la junta local de l'Associació Espanyola Contra el Càncer (AECC). En la mateixa reunió del sorteig, la regidoria de Cultura ha lliurat a representants de les tres entitats les claus dels locals i de les bústies corresponents.\nLa segona planta del Casal de Cultura i Joventut, que fa les funcions d'hotel d'entitats, acull en total els espais de reunió de 25 associacions i entitats socials, culturals i esportives de la ciutat.


Es posposa el Gran Premi El Balís - 18 i 19 de novembre - CN El Balís\nEs posposa el Gran Premi El Balís – 18 i 19 de novembre\nEl Club Nàutic El Balís tenia prevista la celebració de la regata de creuers, el Gran Premi El Balís, el 30 de setembre i 1 d’octubre.\nA causa de la situació que s’esperava el passat 1 d’octubre, la regata es va posposar per al primer cap de setmana possible, 21 i 22 d’octubre, per intentar no demorar les dates i que afectés el menys possible a les diferents tripulacions participants. Es va donar la circumstància, per això, que aquest cap de setmana se celebra la regata Tot Mataró i en cap moment s’ha volgut coincidir amb una regata de creuers programada d’un Club veí.\nL’organització del Balís ha decidit ajornar aquesta regata i posposar-la fins al 18 i 19 de novembre. La regata mantindrà el mateix format previst en el programa de proves, així com el d’actes.\nEl CN el Balís acollirà per primera vegada en Cataluña una Final Europea de motos d’aigua


09:17 | 18/06/2019\nFes-te el carnet de la biblioteca online\nEl carnet és gratuït, no caduca i el poden sol·licitar tots els ciutadans. Aquest carnet és vàlid a totes les biblioteques públiques de Catalunya. El carnet és personal i instransferible. L'ús del carnet suposa l'acceptació de la Normativa reguladora per a l'obtenció del carnet d'usuari de la Xarxa de Biblioteques Municipals de la Diputació de Barcelona i l'ús dels serveis bibliotecaris vinculats.\nadreçant-vos personalment a la vostra biblioteca més propera, o bé\nomplint aquest formulari amb les vostres dades i triar la biblioteca on desitgeu recollir el carnet imprès.\nEl carnet s'ha de recollir personalment a la biblioteca triada a partir de l'endemà de la sol·licitud. Haureu de presentar algun d'aquests documents: DNI/NIE, passaport, carnet de conduir o permís de residència per acreditar la vostra identitat. En el cas dels menors de 14 anys consulteu els requisits per sol·licitar el carnet\nFes-te el carnet de la biblioteca online aquí\nData de modificació: 07/03/2019 17:29:33


Activitats – Aula Socioeducativa d'Artés\nConcert a l’Escola de Música d’Artés — 30 gener, 2018\nConcert a l’Escola de Música d’Artés\n30 gener, 2018 30 gener, 2018 /Espai Socioeducatiu d'Artés/Deixa un comentari\nEl dijous passat vam participar en un concert organitzat per l’Escola de música d’Artés a l’Auditori de l’Escola amb el grup de grans, conjuntament amb el Combo Jove i la Jove orquestra de l’escola.\nEsperem que aquest sigui l’inici d’un projecte de llarga durada!\nDes d’aquí el nostre agraïment a l’Escola de Música d’Artés i en concret a les mestres de l’escola, Laura, Anna i Mònica per la seva dedicació.\nActivitat amb els joves del Kanal — 15 Juny, 2016\nActivitat amb els joves del Kanal\n15 Juny, 2016 /Espai Socioeducatiu d'Artés/Deixa un comentari\nAquesta tarda dos joves del Kanal (Casal de joves d’Artés) ens han preparat jocs, tots relacionats amb el JJOO. Com podreu veure a les fotos, ens ho hem passat d’allò més bé, encara que el temps no ha acompanyat massa. Volem donar les gràcies a l’Aleix i al David!\nJocs de confiança — 11 Mai, 2016\n11 Mai, 2016 /Espai Socioeducatiu d'Artés/Deixa un comentari\nAquesta tarda, amb el grup de grans, hem estat fent jocs de confiança, a continuació teniu algunes fotos d’un dels jocs que hem fet, que es diu el submarí i els ha agradat molt!


Col·legi Sant Ramon de Penyafort i Escola Montagut\n20/05/2017 11:00 h\nETR. Empresa de Treballs Rars!\nAlumnes de Primària Col·legi Sant Ramon de Penyafort\nQuan us pregunten a què us voleu dedicar quan sigueu grans no sabeu mai què respondre? Ja treballeu i us agradaria canviar de feina? Esteu buscant treball? Doncs a “ETR” us proposem un grapat d’ oficis esbojarrats i divertits per tal que anar a treballar es converteixi en una activitat d’allò més diferent! Et perdràs l’oportunitat laboral de la teva vida? Vine i l’informarem sense cap compromís!\nIntèrprets: Eva Moreno, Meritxell Arnan, Daniela Baladón, Leire Battaner, Montserrat Fígols, Malú Murrugarra, Carolina Battaner, Aina Miranda, Pau Joan Batet, Beñat Damico, Guillem Brull, Ivette Pros, Mar Miranda, Gala Mora, Martina Sans\nAutor: Adaptació de “50 oficis esbojarrats” de Carles Sala i Vila i de “Contes per a nens i nenes políticament correctes” de James Finn Garner\nAgraïments: Alumnes del grup d’ESO de l’extraescolar, ex-alumnes ajudants, M. Remei Ullate i tots aquells que des del col·legi ho han fet possible.\nEl llop, les cabretes i els caçadors\nAlumnes de 1r i 2n de primària Escola Montagut\nUnes cabretes entremaliades. Uns caçadors mandrosos i sapastres, i un llop que no té amb qui jugar. Ingredients perfectes per una versió lliure i particular del clàssic que tots coneixem.\nIntèrprets: Blanca Fernández Arias, Éric Linares Fuster, Aran Mata Galofré, , Aina Raventós Pallarès, Anna Nicolás Márquez, Xènia Guxens Raventós, Laura Faz Giménez, Ariadna Rossell Pino, Pia Rojas Pujadó.\nMaquillatge i vestuari: Anna Rosa Oliveras Rosell\nUn circ desastrós\nAlumnes de 3r i 5è de primària Escola Montagut\nEl circ, que ha format part de la infància d'un grup d'amics ha de tancar les portes per sempre.\nEls terrenys on fins ara s'alçava majestuosa la carpa han estat cedits a una empresa privada perquè hi construeixi un aeroport.\nQuè poden fer per salvar el circ?\nIntèrprets: Pol Guerrero Cànovas, Èric Martínez Rodríguez, Laia Pujol Romero, Paula Garcia Egido, Joan Llop Acién, Carolina Torres Andrews, Nora Mansilla Salvadó, Lluc Peris Giralt, Biel Borruel Juvé, Martí Fernández Martínez, Anna Mitjans Pinyol, Marta Huguet Jané, Laia Sibil Sala, Sara Arribas Romero, Foix Bertran Ferrer, Foix Peris Giralt, Nadya Konstantinova, Pau Pulido Gutiérrez\nGuió: Creació Col·lectiva.


La Cotorra de la Vall: La Diputació augmentarà el Fons de Cooperació Municipal i beneficia les poblaciones de la Valldigna\nLa Diputació augmentarà el Fons de Cooperació Municipal i beneficia les poblaciones de la Valldigna\nLa Diputació de València incrementarà enguany la seua aportació al Fons de Cooperació Municipal als municipis, entre ells els de la Valldigna. Així Tavernes vora incrementada l'ajuda inicial en 143.861euros, Simat en 73.580 euros, Benifairó en 49.323 euros i Barx en 47.743 euros euros.\nLa quantitat que concedirà ara a les poblacions, farà arribar a un total de 80 milions les ayudes: ha ingressat ja 40 milions als ajuntaments de la província; repartirà 20 milions més en els pròxims dies, després de la seua aprovació en la Comissió d'Hisenda i en el ple de la setmana vinent; i completarà la seua assignació al programa conjunt amb la Generalitat amb un últim lliurament de 20 milions, que arribarà als municipis valencians abans d'estiu.\nAixí la Diputació quadruplica els 20,6 milions d'euros que va començar aportant al Fons de Cooperació en 2017, any en què es va crear l’eina de finançament municipal que permet als consistoris destinar les ajudes tant a inversió com a despesa corrent.\nEl segon repartiment del Fons de Cooperació 2022 de la Diputació ha volgut compensar als municipis d'entre 3.000 i 10.000 habitants, que habitualment queden fora dels criteris correctors al no ser del tot xicotets, cas de pobles amb menys població i recursos als quals la institució considera prioritaris, ni arribar a disposar dels ingressos que tenen localitats amb major nombre d'habitants. En el cas de la Valldigna estaria Simat. on\nSegons el web de la Diputació


Grup Castelló en Moviment Dimarts, 3 de Juliol de 2018\nLa formació assembleària considera que l’agermanament amb la ciutat japonesa és «un agraïment a UBE Corporation alhora que la ciutadania del Grau protesta per la contaminació del Serrallo».\nDesprés que el govern bipartit de PSOE i Compromís decidira introduir en el plenari de juny per via d’urgència la votació per a iniciar els tràmits d’agermanament amb la ciutat d’Ube (Japó), Castelló en Moviment va advertir de l’opacitat amb la qual s’ha portat tot el procés d’agermanament des dels anys de l’alcalde Bataller (PP), sobre tot després que el Regidor d’Agermanaments, Enric Porcar, fera coincidir la votació en el plenari amb el mateix dia en què UBE Corporation celebrava l’aniversari de la planta que la multinacional – amb seu social a la ciutat japonesa homònima – té en el polígon del Serrallo. Segons el portaveu de la formació municipalista, Xavi del Señor, «la forma en què s’ha fet tot el procés d’agermanament ens fa pensar que en realitat ens estem agermanant amb una factoria química i no amb la ciutat on va nàixer la multinacional».\nPer a Del Señor, el fet que tant el govern actual (PSOE i Compromís) com l’anterior (PP) hagen agraït públicament la tasca d’intermediació feta per Ube Corporation entre Castelló i la ciutat d’Ube «és una demostració de l’interès que té la multinacional en aquest procés».\nLa formació assembleària ha criticat que Porcar haja recollit el testimoni dels seus predecessors en el càrrec obviant totes les recomanacions de La Federació Espanyola de Municipis i Províncies i el Consell dels Municipis i Regions d’Europa, que adverteixen de la necessitat de la participació ciutadana en tot procés d’agermanament entre ciutats i la creació d’un comitè d’agermanament que establisca un protocol.\n«No entenem que Porcar no haja fet res per implicar a la ciutadania per fer-la partícip i protagonista d’aquest agermanament» ha dit Del Señor, per afegir que «ningú a Castelló sap res de la ciutat d’Ube. L’Ajuntament ha prescindit de les estructures municipals i de les diferents entitats locals, escoles, associacions esportives i culturals, clubs de jocs, residències d’ancians, ens festers, etc. L’Ajuntament únicament ha mantingut contactes estrets amb Ube Corporation, que sembla que és qui ha tutelat en tot moment el procés d’agermanament».\nPer a Castelló en moviment, això és motiu més que suficient per oposar-se a l’agermanament, especialment en un moment en què, al Grau, «la ciutadania s’ha mobilitzat contra la contaminació insuportable que patim, de procedència estranyament desconeguda, mentre l’anunciada Mesa de la Contaminació continua desapareguda», recorda el portaveu del tercer signant de l’Acord del Grau. Per concloure, del Señor estima que «les relacions Ajuntament-empreses s’han de deixar en mans de convenis i acords, però cal i respectar els agermanaments per al que són, una eina d’acostament entre pobles a través de l’art, la cultura i la solidaritat. És evident que açò és una altra cosa», finalitzava Del Señor.


per Pere i Neus\t el oct. 29, 2020\nBegur, octubre 2020\nDesprés d’enviar-te tantes cartes com hem pogut (d’aquelles escrites a mà, sempre amb un paper groc), uns amics comuns ens han convidat a fer-ho a través de la revista Emporion, la del teu poble, i ens ha agradat molt la idea.\nTant a tu com a la resta dels represaliats i represaliades per l’estat espanyol, ens fa la sensació de conèixer-vos des de fa molt de temps. Llegim els llibres que aneu publicant, seguim de prop els vostres comunicats, ens hem manifestat, hem penjat domassos amb els vostres noms i hem aportat el que hem pogut per ajudar-vos econòmicament. Ens hem alegrat amb les vostres petites alegries, com el dia que vàreu veure arbres o un tros de cel blau al pati de la presó, ens hem indignat molt pel tracte que heu rebut i ens hem promès no rendir-nos mai…\nVolem dir-te un cop més que estem al teu, al vostre, costat i volem fer-ho saber, volem compensar una mica tot l’esforç que heu fet per una societat millor on els drets humans es respectin i s’apliquin. Sense conèixer-nos, des de diferents posicions, som molts els que intentem aportar el nostre granet de sorra perquè així sigui… Però tu no has aportat un granet de sorra, has aportat tot un camió sencer!\nLa brutal injustícia que s’ha comès amb les vostres condemnes i l’ensorrament de l’estat espanyol ens havien portat a omplir places i carrers reivindicant justícia. Ara, la covid ens té mig esmorteïts, ens costa molt sortir al carrer i mantenir la flama viva, però volem que sapigueu que malgrat tot, seguim al vostre costat, incondicionalment. Que ningú aconseguirà rebaixar els nostres somnis ni fer-nos canviar els sentiments.\nTu, com la Carme, en Josep, en Quim, en Raül, l’Oriol i els Jordis, i tants d’altres, deveu estar fets d’una altra pasta, més evolucionada, més íntegra. Allà on molts pensem que ens ensorraríem, vosaltres en sortiu encara més fortes i més airoses.\nEns va agradar molt veure’t una estona, fa pocs dies, en llibertat, envoltada de gent que t’estima i et valora com et mereixes. Sota el teu Montgrí i enmig de les pedres tan antigues de la teva Vila Vella. No saps la il·lusió i l’admiració que ens despertes quan et veiem tan arreglada, riallera i amable amb tothom, comentant i fins i tot dramatitzant un tros del nou llibre d’en Lluís LLach amb una gràcia innegable. Ens vas alegrar el dia… quan hauríem hagut de ser nosaltres qui te l’haguéssim alegrat!\nTenim tantes coses per agrair-te i tant per compartir encara, que només podem mirar el futur amb l’esperança de saber que la veritat acabarà triomfant. Gràcies per tenir la valentia i la intel·ligència de prendre les decisions que vau prendre i que eren el sentiment de molts de nosaltres.\nEn una carta et deien que “Lluny d’enfonsar-te, t’han fet més forta.” Ens agrada pensar que, en aquest procés d’alliberament, això ens ha passat a tots els que creiem i lluitem per la democràcia i la llibertat. “Ens volien enterrar i no saben que som llavors.”\nPere i Neus 1 posts


Inforeflexió.Cat: Retrat breu d’una depressió\nRetrat breu d’una depressió\nFrancesc-Marc Álvaro és un periodista que valoro força pel contingut humà d’alguns dels seus escrits. S’equivoca, crec, en el seu partidisme polític, perquè això li lleva prestigi i independència a l’hora de parlar d’altres qüestions socials, però quan parla d’afers més humans –no vull dir que la política no sigui humana, tot i que de vegades sembla, en efecte, que no ho és... ja m’enteneu– molt sovint hi toca força. Fa unes setmanes va escriure una peça que considero molt assenyada i exacta sobre les depressions. No sé si és que ho ha viscut ell mateix o li ho han explicat molt ben explicat, però trobo que està força ben descrit, i ho afirmo des de l’experiència que et dóna haver tocat el gènere molt de prop. Com que vull conservar aquest text i no sé on, el penjo ací. No és el primer cop que reprodueixo textos a Álvaro –per exemple, vegeu ací i aquí–, tot i que només el conec de vista. És un home del qual m’agradaria ser amic. Crec que ens entendríem força... si no parlàvem gaire de política.\n»[...] No pot dir en quin moment va començar tot plegat. Sí que recorda que hi va haver una petita inundació al quarto de bany i que després es va posar a plorar com si visqués una gran tragèdia. Plora sovint sense saber-ne ben bé la causa. Des de fa un parell de mesos es veu ella mateixa a càmera lenta, no pot evitar-ho. El més petit dels moviments succeeix dins una pel·lícula en blanc i negre on tot passa lentament i les veus sonen buides i distorsionades. Un cop va llegir a la sala d’espera d’un dentista que els antics parlaven de les malalties de l’ànima per descriure aquesta tristesa que tot ho envaeix i tot ho desmunta. L’ànima? No té ganes de ficar-se en disquisicions metafísiques, de sortir al carrer ni de moure’s del sofà on, amb una manta als peus, passa les hores davant el televisor amb el volum al mínim. No contesta al telèfon, menja poc i malament i la seva gran proesa és passejar per les habitacions i, en una rauxa eufòrica, prendre una dutxa. Deixar que l’aigua la converteixi en un objecte irrellevant, estar-se una estona com si fos un petit mineral sense nom, aliè a tot.\n»Potser va ser aquell canvi de responsabilitats en la feina o la mort ja fa un any de la seua mare. Les causes de la depressió, assegura el metge, no sempre són clares, poden ser diversos els factors en concurrència. Ara es mira al mirall i se sent culpable de la situació, se sent inútil, lletja i absurda. L’espill és un traïdor, no el suporta. Cada dia és igualment pla i li recorda aquell cop que de menuda es va presentar per error a una festa d’una companya de classe a la qual no havia estat convidada. Allí hi sobrava, no tenia un lloc al món. Torna aquella forma de dolor inconcret però intens que ens esquinça un òrgan desconegut de l’interior però que no podem localitzar ni extirpar. “Què et passa, mama?”, li demana la filla de cinc anys, i amb prou feines té força per dir-li que vagi a mirar els dibuixos animats. L’irrita que li facin moltes preguntes, li molesta que la compadeixin i sent ràbia per tot. Els plats, gots i coberts s’amunteguen desordenadament a la cuina fins que no arriba la noia que fa la neteja. Les persianes estan mig abaixades, no vol que entri gaire llum al pis.\n»No recorda la darrera vegada que va fer l’amor, fa bastant temps. No té ganes de tocar ningú ni que la toquin. Tot el que abans li produïa plaer ara li sembla una estupidesa. Ha deixat d’escoltar música, de pujar amb bicicleta i de cuinar, tres de les seves aficions reconegudes. No pot concentrar-se ni llegint aquelles novel•les policíaques que sempre l’havien apassionat, el seu pensament està poblat d’imatges estranyes i fosques. Se sent esgotada, i de nit tot plegat augmenta de gruix i l’insomni té escletxes per on entra l’anhel de posar fi a una existència que en el millor dels casos és una tarda de diumenge amb mal de cap d’alta volada.\n»Pren els antidepressius que li ha receptat el metge, si se’n recorda. La seua germana la truca el dia que té visita amb el terapeuta, cal assegurar-se que hi anirà. El terapeuta ha dit que vol ajudar-la, però ella no veu encara com sortir de la presó, que no és un clot, més aviat s’assembla –en els malsons– a un enorme rebedor il·luminat amb llums de quiròfan. “Has d’animar-te”, li repeteixen família i amics amb un to massa mecànic i paternalista. Odia la frase, perquè la fa sentir-se encara més culpable. Com algú que fuig però no pot córrer, com algú que obre la boca però no pot cridar.» (Francesc-Marc Álvaro, periodista, Revista LV, 3 desembre 2006)\nEnviat pel vigilant a 16:30\nEtiquetes de comentaris: depressió, Francesc-Marc Álvaro, La Vanguardia\nÉs ben clar\nEl miracle de Barcelona\nSégolène Royal, a favor de la independència de Cat...\nAventura en un gran magatzem\nQüestions de llengua (VI): «Llegiu les instruccion...\nTeoria sobre els diners negres\nPor de les lesions\nQüestions de llengua (V): El secret del Putget


Escaldes-Engordany reparteix prop de 3.000 racions d'escudella\nCom mana la tradició, Escaldes-Engordany també ha celebrat l'escudellada coincidint amb la festivitat de Sant Antoni. Els Amics del Pont dels Escalls han repartit prop de 3.000 racions en una cita que enguany ha estat especial per al nou equip comunal.\nA les tres de la matinada, l'Associació d'Amics del Pont dels Escalls ha començat a fer bullir les sis olles de caldo per a la tradicional escudella de Sant Antoni a Escaldes-Engordany. Se n'han repartit prop de 3.000 racions. Han fet servir 18 gallines, 30 quilos de carn magre i cansalada, 20 de careta de porc i 40 de cada tipus de botifarra, blanca i negra. De verdures, n'han necessitat uns 30 quilos entre api, porro, col i, sobretot, patata. El secret, però, no és en els ingredients.\n"És el temps. Crec que és una de les escudelles d'Andorra que més temps triguem a preparar. Comencem molt aviat al matí, fem la cuina de xup-xup de tota la vida, la de casa, la que ens ha agradat sempre. És el que funciona", explica l'escudellaire major, Jacob Sánchez.l\nEl temps ha acompanyat i els amants de l'escudella no s'han volgut perdre la tradició. Han omplert d'ambient la plaça dels Dos Valires, el lloc que cada any acull aquesta celebració. Com sempre, no ha faltat la benedicció del mossèn.\nDesprés de fer cua durant una bona estona i amb l'escudella ja beneïda, els assistents n'han pogut recollir la seva ració. Enguany amb un plat commemoratiu que porta il·lustrat l'edifici antic de Feda.\nUna escudella especial per als nous cònsols Rosa Gili i Joaquim Dolsa i per a tot l'equip comunal escaldenc, després d'assumir el càrrec fa poques setmanes. "És un inici d'any amb una festa popular, de convivència, que ajunta les persones i que, per tant, per a nosaltres és molt important i estem contents que es pugui fer un any més", destaca la cònsol major de la parròquia.\nHan estat acompanyats pel cap de Govern, Xavier Espot, que no s'ha volgut perdre l'escudella de la seva parròquia. "Se'm fa molt difícil ser a totes les parròquies perquè coincideix l'horari. Vaig allà on crec que ningú discutirà que és la meva parròquia: Escaldes-Engordany", explica Espot.\nUna trentena de persones han fet possible, un cop més, aquesta cita tan tradicional d'inici d'any, que aquest 2020 ha arribat a la 37a edició.


Un miler de manifestants clamen pels drets de les persones amb diversitat funcional a Lleida - Social.cat\nUn miler de manifestants clamen pels drets de les persones amb diversitat funcional a Lleida\nAlgunes entitats que treballen amb aquest col·lectiu asseguren que ho tenen “molt cru” per “tirar endavant”\nDijous, 31 de gener de 2019 | 14:30 h\nAlguns participants de la concentració pels drets personals i laborals de les persones amb discapacitat d'aquest dijous a Lleida que ha aplegat un miler de persones | Laura Alcalde (ACN)\nUn miler de persones i professionals de les entitats de persones amb discapacitat s'han concentrat aquest dijous a Lleida per reivindicar els seus drets i també denunciar la pèrdua de 650 llocs de treball a què estan exposats, segons han explicat el gerent d'ACUDAM i el portaveu de la Federació ALLEM, Jordi Morillas. Morillas ha assegurat que els Centres Especials de Treball i algunes entitats ho tenen “molt cru” per tirar endavant.\nEl motiu, segons el portaveu, és la pujada del 22,3% de salari interprofessional que diu, és una “bona notícia” per una banda, però per als centres “impacta negativament”. En aquest sentit explica que aquesta pujada dels sous “no la podem traslladar als preus dels nostres béns i serveis”.\nLa concentració ha tallat durant una hora la confluència entre el Carrer Lluís Companys i l'Avinguda Catalunya. Morillas ha explicat que en un context de baixa productivitat, congelació tarifes, retallades, pujada de l'IPC, els Centres Especials de Treball “ho tenim molt magre per continuar” i per fer la tasca “que fem” que és una feina “digna” i un acompanyament “digne” de les persones.\n“Això és el que perilla”, confirma el portaveu i a més a més hi suma el fet de molts mesos i anys treballant amb l’Administració “per un canvi de model que no arriba”, i per això “hem dit prou”.\nPer la seva banda, el portaveu d'ALLEM ha reclamat “un compromís” de les administracions per fer un pla de xoc per traslladar l’increment de l’SMI als salaris de les persones perquè explica que “no ho podem fer de forma lineal” i també “que es garanteixin els ajuts en una situació de context pressupostari molt complicat”.\nDenuncien la situació “insostenible” des del 2009\nUn miler de persones de “totes” les entitats de la demarcació de Lleida, segons Morillas, i d’onze Centres Especials de Treball s’han aplegat en la confluència del Carrer Lluís Companys i l'Avinguda Catalunya, davant la Delegació del Govern a Lleida i han cridat consignes com “no ens oblideu” o “els drets són drets”.\nConcretament, el conjunt de les entitats xifra en 1,5 milions d’euros més l’import que hauran d’incrementar les nòmines dels seus treballadors aquest any. Aquest augment porta al fet que algunes de les entitats afectades tinguin dificultats per pagar i, fins i tot algunes d’elles es plantegin ajornar els pagaments de l’increment dels salaris, com permet la normativa laboral, ja que no poden garantir fer front al pagament del 100% de l’increment del SMI de forma continuada.\nLes entitats socials dedicades a les persones amb discapacitat (serveis d’habitatge, centres ocupacionals, centres especials de treball (CET) i altres serveis de suport), denuncien la situació “insostenible” que arrosseguen des del 2009, a causa de les retallades i la congelació del finançament dels serveis d’atenció i suports per aquestes persones. Segons ALLEM, a les entitats federades, afecta 2.300 persones amb discapacitat usuàries dels serveis i més de 1.500 professionals al territori de Lleida.


Hotel Byzantino Arta Grècia - Ofertes d'hotels amb els MILLORS DESCOMPTES EN LÍNIA\nVeure tots els 5 allotjaments a Arta.\nNational Road Filipiada - Artas, Arta, Arta, Grècia, 47042 - Veure al mapa\nAl visitar Arta, vosté es sentirà com a casa a Hotel Byzantino, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Hotel Byzantino asseguren una estada plaentera als seus clients. Instal·lacions per a reunions i banquets , centre de negocis, habitació familiar, restaurant, servei de bugaderia són només algunes de les comoditats que fan que Hotel Byzantino sigui diferent dels altres hotels de la ciutat.\nGaudiu de les comoditats d'alta gama com ara aire condicionat, calefacció, balcó/terrassa, telèfon, aparell de televisió per tal de relaxar-vos després d'un cansat dia. Les instal.lacions d'oci de l'hotel, que inclouen piscina exterior, jardí estan dissenyades per escapar i relaxar-se. Hotel Byzantino és un lloc ideal d'estada pels viatgers que busquin encant, comfort i facilitat a Arta.\nAllotjaments a Arta


El malestar psicològic del confinament en persones amb inici de demència es va mantenir durant la desescalada - Social.cat\nEl malestar psicològic del confinament en persones amb inici de demència es va mantenir durant la desescalada\nDiversos investigadors van fer un seguiment diari de 16 persones d’entre 60 i 80 anys durant dos mesos\nDimarts, 2 de febrer de 2021 | 11:00 h\nDiversos investigadors van fer un seguiment diari de setze persones d’entre 60 i 80 anys durant dos mesos | Unsplash\nUn estudi publicat a la revista 'Journal of Alzheimer’s Disease' mostra que el malestar psicològic del confinament en persones en estadis previs a la demència es va perllongar també durant la desescalada. Diversos investigadors van fer un seguiment de 16 persones d'entre 60 i 80 anys, participants a l'estudi PENSA.\nLa seva activitat es va monitorar de forma exhaustiva de forma diària, setmanal i mensual, durant dos mesos, un fet que va permetre comparar la seva evolució abans, durant i després del confinament. Cap d'elles va patir la Covid-19. Signen el treball investigadors de l'Institut Hospital del Mar d'Investigacions Mèdiques (IMIM), així com metges del mateix centre. També han participat investigadors del CIBER de Fisiopatologia de l'Obesitat i la Nutrició (CIBEROBN) i del CIBER de Fragilitat i Envelliment Saludable (CIBERFES). L'estudi també ha comptat amb la col·laboració del Barcelona βeta Brain Research Center (BBRC).\nEl deteriorament cognitiu subjectiu és considerat com un estadi preclínic de la malaltia d'Alzheimer i les persones que el pateixen són els candidats ideals per assajos de prevenció de la demència. El seguiment es va realitzar a través d'eines de monitoratge a distància, com aplicacions de telefonia mòbil i polseres d'activitat física.\nSegons la investigadora del Grup de recerca en Farmacologia Integrada i Neurociència de Sistemes de l'IMIM-Hospital del Mar, Natàlia Soldevila-Domènech, "tots els participants" van experimentar un augment "del malestar psicològic general". En aquest sentit, afegeix que van poder observar "símptomes d'ansietat i de depressió" sobrepassant "el llindar patològic".\nEl rendiment cognitiu dels participants no va mostrar canvis rellevants en el període de seguiment. Sí que va variar l'activitat física realitzada de forma diària, que es va reduir a la meitat, però durant la desescalada es va recuperar "de forma ràpida". Les hores de son també van mostrar una gran variabilitat entre els participants.\nEls aspectes relacionats amb la salut mental van registrar un empitjorament durant el confinament que es va mantenir una vegada es van començar a aixecar les restriccions, a vegades, durant un període de més d'un mes. Així, tots els participants a l'estudi, van ser classificats amb un possible trastorn mental, mentre que abans de la Covid-19 només un entrava en aquesta categoria. A la vegada, el 56% probablement patien, o s'acostaven a un desordre emocional durant el confinament, quasi el doble dels que ho feien abans (31%), a causa d'un augment dels símptomes de depressió.\nDe fet, un dels aspectes que més va empitjorar va ser l'estat d’ànim. En els participants amb pitjors registres, va continuar empitjorant durant la primera setmana de desescalada, mantenint-se així durant tot el període estudiat. La percepció pròpia de la salut mental va empitjorar entre els participants durant el confinament, i es va mantenir en aixecar-se les restriccions.\nSegons el director del Programa de recerca en Neurociències de l'IMIM-Hospital del Mar, investigador CIBEROBN i signant de l'estudi, Rafael de la Torre, els resultats demostren l'impacte "indirecte" de les mesures de distanciament social a la salut mental d'individus amb un risc elevat de malaltia d'Alzheimer. Un fet que, considera, "pot tenir conseqüències a llarg termini". A la vegada, sosté que el treball certifica que la metodologia emprada permet "monitorar i entendre" l'impacte de les mesures, per tal de poder "identificar factors de risc". "També és rellevant per poder aplicar intervencions més efectives basades en la medicina personalitzada i utilitzant eines de telemedicina", ha argumentat de la Torre.


Noves mesures aprovades pel Govern en defensa de l’ocupació [COVID19]\nEl Butlletí Oficial de l’Estat (BOE) ha publicat el RDL 30/2020, de 29 de setembre, de mesures socials en defensa de l’ocupació, el qual inclou ajudes per als autònoms que, segons estimacions de les associacions d’autònoms, arribaran a 600.000 treballadors per compte propi. A continuació, fem un resum del títol II d’aquest Reial Decret Llei, el qual preveu diferents mesures de suport al col·lectiu.\nProrroga ERTO fins al 31 de gener de 2021\nNous ERTO: per limitació i per impediment.\nProhibició d’acomiadament i salvaguarda de l’ocupació.\nComptador a cero.\nLas empreses en ERTO no poden realitzar noves contractacions.\n70% base reguladora per calcular la prestació.\nProtecció a fixos discontinus i persones amb prestació extraordinària.\nImpuls de la formació.\nTransparència fiscal i impossibilitat de repartir dividends.


“Anònims” entrevista al periodista Francisco Pérez - Matadepera\nHome|News|“Anònims” entrevista al periodista Francisco Pérez\n“Anònims” entrevista al periodista Francisco Pérez\nEl programa dedicat als misteris, les llegendes i els fets inexplicables de Matadepera Ràdio “Anònims”, continua la seva segona temporada. I per aquest dimecres es parlarà amb Francisco Pérez Caballero, periodista especialista en criminologia que forma part de l’equip de “Cuarto Milenio” amb Iker Jimenez de Cuatro TV. Porta més de 10 anys recorrent el país per a recopilar històries de crim i misteri. És coautor del Diccionari Espasa d’Assassins (Espasa, 2002), al costat del seu pare Francisco Pérez Abellán. També ha escrit “Dossier Negro i Inexplicable”, i recentment, “Insòlito”


Gonzalo Gobert-Cézanne rep el llibre “Vivencias de un transeúnte” de la mà de la veïna de Canals Cristina Artacho\nCristina Artacho i son pare Francisco Artacho van estar convidats pel director del Circuit de la Comunitat Valenciana Ricardo Tormo, Gonzalo Gobert-Cézanne, qui va rebre el llibre de la mà de la seua autora “Vivencias de un transeúnte” i al mateix temps, els va fer d’amfitrió per les instal·lacions del circuit.\nCristina Artacho li va fer entrega al director del circuit del seu llibre, que ha publicat recentment, dedicat a son pare anomenat “Vivencias de un transeúnte”. Per altra banda, Francisco Artacho li va atorgar a Gonzalo Gobert-Cézanne el llibre que va escriure dedicat a la figura de Ricardo Tormo anomenat “Crónicas de un campeón”.\nLa família Artacho van poder gaudir i descobrir cada racó particular d’aquest circuit dedicat al bicampió del món de motociclisme i veí d’Aiacor Ricardo Tormo.\nCal recordar que Francisco Artacho és un home polifacètic que ha destacat en diversos àmbits esportius com són el ciclisme o el motociclisme entre d’altres, treballant colze a colze com a fotògraf amb figures tan destacades com Marino Lejarreta o Ricardo Tormo.


José Zaragoza usa l'autisme per a insultar al president Torra La República\nJosé Zaragoza usa l’autisme per a insultar al president Torra\nAlfons Godall, pare d’un noi amb autisme, dona una lliçó al polític del PSC\nJosé Zaragoza, diputat del PSC al Congrés dels Diputats / ACN\nEl diputat del PSC al Congreso, José Zaragoza, també famós per haver sortit esquitxat del cas La Camarga i conegut per les seves sortides de to crispades i carregades d’odi contra l’independentisme, ha utilitzat l’autisme per a insultar el president de la Generalitat, Quim Torra.\nDurant una connexió durant ‘Els matins de TV3’, el socialista ha dit sobre el president: “Ha fet una Diada només per a independentistes. És la reivindicació d’una part que fa fora l’altra part. En la línia del president Torra, autista, aïllat de la realitat i desconnectat dels consellers”.\nLes seves paraules han fet bullir la xarxa, especialment d’aquelles persones que conviuen amb l’autisme. Qui va ser directiu del Barça, Alfons Godall, ha donat tota una lliçó a Zaragoza.\nGodall és pare d’un infant amb autisme i no ha tardat a contestar en forma de calbot l’ocurrència del socialista. Una publicació que ràpidament s’ha fet viral. Godall diu: “l’impresentable de José Zaragoza es queixa de la celebració de la diada i titlla al MHP Torra d’autista com si fos alguna cosa dolenta: Ell és incapaç de saber que les persones autistes són pures de ment i de cor, que mai no menteixen ni perjudiquen els altres. Tot el contrari que ell”.\nL’impresentable @J_Zaragoza_ es queixa de la celebració de la diada i titlla al MHP Torra d’autista com si fos alguna cosa dolenta: Ell es incapaç de saber que les persones autistes són pures de ment i de cor, que mai no menteixen ni perjudiquen als altres. Tot el contrari q ell pic.twitter.com/Wj7el14148\n— Alfons Godall II*II (@alfons_godall) September 10, 2019


1 de desembre de 2021 ccoo_upc 0\nCompanyes i companys, Us fem un resum dels temes tractats el dijous 25 de novembre en la mesa negociadora conjunta de la Junta del PDI Funcionari i el Comitè d’Empresa del PDIL amb el Vr. de Política del PDI en representació del Consell de Direcció de la UPC. Presentació del 4rt Pla d’Igualtat de la UPC La Vicerectora Fina Antonijuan fa la presentació del 4rt Pla d’Igualtat de la UPC 2021-2025. El Pla consta de [llegir més…]\nCalendari Laboral 2022, Consulta i Fons Addicionals\n23 de novembre de 2021 ccoo_upc 0\nCALENDARI 2022 El Comitè ha arribat a un preacord amb la gerència sobre el Calendari Laboral per al 2022. Com a aspecte a destacar és la incorporació d’una major flexibilitat per gaudir de les vacances d’estiu (punt 4 de l’acord). Durant la negociació s’ha posat a sobre de la taula la revisió del concepte d’assumptes propis, i si aquests dies s’han de descomptar de la jornada anual de 1462 hores. Hi ha sentències a favor [llegir més…]\nNOVES MODIFICACIONS I PROPOSTES A L’AVANTPROJECTE DE LLEI ORGÀNICA DEL SISTEMA UNIVERSITARI (LOSU)\n18 de novembre de 2021 ccoo_upc 0\nEl dia 11 de novembre es va celebrar una reunió dels sindicats CCOO, UGT i CSIF amb el Ministeri d’Universitats en la que s’han presentat alguns canvis introduïts a l’Avantprojecte de la LOSU. Des de CCOO celebrem que el Ministeri hagi recollit algunes de les principals reivindicacions i propostes realitzades per CCOO a les reunions anteriors. El Ministeri va destacar cinc canvis fonamentals: La introducció de la formació contínua del professorat com a línia prioritària [llegir més…]\nCCOO nota informativa novembre 2021\n4 de novembre de 2021 ccoo_upc 0\nCompanys i companyes, Ahir es va reunir la comissió de teletreball, i avui Junta i Comitè del PAS amb gerència. Us fem un resum dels temes més importants. TELETREBALL Dades: s’han formulat 336 peticions de tercer dia de teletreball. Gerència ha respost 260 negativament, i resten per respondre 76 que han al·legat motius de salut. Criteris de concessió del tercer dia de teletreball: Gerència considera que, tot i que el PAS el pot demanar, pot [llegir més…]


Ritmes i Colors - Trobada d’arts plàstiques i música en directe - SAPSQUE\nCarrer de Don Pelayo, 22, 08914 Santa Coloma de Gramenet, Barcelona\nRitmes i Colors – Trobada d’arts plàstiques i música en directe\nEls jardins de l’Escorxador acolliran la Trobada d’arts plàstiques i música Ritmes i Colors\nL’acte servirà per a retre homenatge a Soledad Vendrell i Sagrario Agüero, dues dones que han destacat pel seu activisme social.\nEl pròxim diumenge, 14 de novembre, els jardins del parc de l’Escorxador seran l’escenari de la Trobada d’arts plàstiques i música en directe Ritmes i Colors. En aquest espai actuaran dos artistes vinculats Badalona especialitzats en el muralisme i la música que servirà d’homenatge generacional a Soledad Vendrell, del Grup de Dones de Morera, i de Sagrario Agüero de Dones en Moviment, desaparegudes recentment.\nEls colors, les notes musicals i la participació col·lectiva acabaran donant forma a dos murals amb els rostres de la Soledad Vendrell i la Sagrario Agüero, per a retre un homenatge a la gran trajectòria social d’aquestes dues dones. Aquests murals no seran efímers, sinó que passaran a ser patrimoni col·lectiu dels barris on aquestes dones van desenvolupar el seu activisme social.\nLa trobada d’arts plàstiques i música començarà a partir de les 11 del matí a l’espai exterior de l’Escorxador-NAU3 del barri de la Salut, al carrer de l’arquitecte Fradera s/n. La direcció artística és de Carlos García, conegut artísticament com a Spogo, nascut a Barcelona l’any 1980, que va cursar els estudis a l’Escola d’Arts i Oficis Pau Gargallo de Badalona i creador, entre altres, del col·lectiu artístic Barri Groc. L’artista plàstic Lucas Milà pintarà els dos murals i el cantant badaloní, Xesco Arnal Dimas, acompanyat per Roger Giménez i Cristian Riaño, posaran les notes musicals.\nL’entrada i la participació en aquesta trobada és lliure.


marzo 2015 - El dietario de Cristina\nLes vitamines liposolubles, tal i com indica el seu nom són solubles en greix, i per tant es comporten com a lípids. El procés d'absorció i transport d'aquesta vitamines des del tub digestiu fins a la sang és similar al dels lípids, calen les sals biliars per a que puguin ser absorbides i posteriorment són transportades des de l'enteròcit a la sang a través del sistema limfàtic, formant part dels Quilomicrons (QM).\nRequadre amb les característiques de les vitamines liposolubles:\nEstres oxidativo 12:13:00\nESPÈCIES REACTIVES D’OXIGEN (ROS)\nEls humans som aeròbics, és a dir, a partir de nutrients i oxigen el nostre organisme realitza uns processos metabòlics obtenint: CO2, energia i H2O. Però en aquest processos metabòlics també s’obtenen (i no se sap com) les espècies reactives d’oxigen també anomenades ROS. És a dir, fisiològicament es produeixen ROS: molècules que han perdut un electró en l’orbital extern causant la inestabilitat de l’àtom.\nReducció seqüencial de la molècula d’oxigen\nÉs un procés de seguides reaccions REDOX perquè l’oxigen rep l’electró perdut del ROS que s’ha produït en una ruta metabòlica.\nEls principals especies reactives de l’oxigen que són més agressius/reactius són: O2• i OH•\nEn el cas del H2O2 (aigua oxigenada) té la capacitat de travessar la membrana plasmàtica de les cèl•lules i reaccionar amb els metalls de transcició (Fe, Cu) o bé els que estan lliure al líquid intersticial.\nH2O2 → (entre a la cèl•lula o no) → H2O2 + Fe2+ → Fe3+ + OH + OH\nÉs una reacció de reduxió on el Fe s’oxida i en conseqüència obtenim dos radicals anions superoxidats OH que són molt reactius.\nPRODUCCIÓ DE LES ROS\nLa generació dels ROS es produeix del consum d’oxigen aproximadament d’un 2 – 5%. El ROS pot esta produït per factors exògens com: radiacions solars, contaminació... i per factors endògens, és a dir, a nivell cel•lular, que són:\na) Mitjançant els enzims mieloperoxidasa (en el lisosomes) i NADPH oxidasa (en la membrana plasmàtica) tenen funció defensiva davant les infeccions bacterianes, és a dir, que fabriquen ROS de defensa.\nb) Reaccions enzimàtiques: rutes catalítiques a partir dels àcids grassos i s’alliberen electrons que van a l’oxigen produït ROS agressiu.\nc) Rutes metabòliques dels àcids nucleics s’alliberen electrons que són captats per l’oxigen originant ROS agressiu.\nd) Autooxidació molecular genera ROS agressiu.\ne) L’oxidació de l’hemoglobina: Hb + Fe2+ → (reducció) Hb + Fe3+ (el ferro s’oxida) i es fa in funcional.\nf) L’enzim oxidasas (en el peroxisoma) genera H2O2 però la catalasa (un altre enzim situat a l’interior del peroxisoma) fa la inversa, és a dir, neutralitza H2O2 → H2O + H2O i O2\ng) La cadena de transport electrònic microsomal hi ha dues cadenes diferenciades:\nCit P450: s’utilitza per la destoxificasió dels xinobiotics\nCit b5: s’encarrega de fer el procés de desnaturalització dels àcids grassos (trencament d’enllaços)\nh) Teoria mitocondrial de l’estrès oxidatiu, transport electrònic mitocondrial: és on es genera el 95 – 98 % del ROS agressiu. És generen en la cadena de transport electrònic situada a la membrana interna de la mitocòndria, justament en el complexa I i III (sobretot en el complexa III). Mitjançant reaccions REDOX pel salt d’un electró i el capta un oxigen formant-se un ROS.\nCITOTOXICITAT DE LES ROS\nEl procés és pot resumir en:\nProducció de radicals lliures d’oxigen → interacció amb proteïnes, lípids, àcids nucleics i hidrats de carboni → alteració del metabolisme cel•lular, és a dir, dany subcel•lular → determinació del homeòstasi cel•lular → envelliment i malaltia\nMés concretament el ROS ataca els nutrients de la següent manera:\na) Proteïnes: escissió de les cadenes polipeptídiques (desnaturalitzar) , és a dir, trencar els enllaços peptidics.\nb) Hidrats de carboni: despolimerització de polisacàrids, són els menys atacats.\nc) Àcids nucleics: escissió de les hèlixs de DNA, modificació de les bases, fins i tot, poden provocar mutacions cromosòmiques perquè alteren les bases nitrogenades.\nd) Molècules de baix pes molecular: pèrdua de la seva funció. Exemple: neurotransmissors atacats i deixen de ser funcionals.\ne) Lípids: peroxidació dels àcids grassos poliinsaturats, ja que, són altament subseptibles sobretot perquè tenen enllaços dobles. Els enllaços dobles dels poliinsaturats fan que siguin més forts que els del costat que no ho són per això són diana pels ROS.\nCadena peroxidació lipidica\nReaccions en cadena amb una propagació i amplificació del dany oxidatiu i consta de dues fases.\nLa primera fase és la d’iniciació que és produeix quan un oxigen reacciona amb un àcid gras poliinsaturat alliberant una molècula d’aigua i un radical lliure lípidic. Segona, fase de propagació: aquest radical lliure capa un oxigen transformant-se en un diè conjugat en radical peroxil però tot i això no és estable, és a dir, és una molècula reactiva. Ara intervé un altre àcids poliinsaturat estabilitzant el radical peroxil en hidroperoxil lípidic. Però a conseqüència s’ha format un radical lliure lípidic i segueix el mateix procés.\nRadical lliure: molècula que li han pres un electró les molècules ROS.\nRos: són molt nocius perquè com li falta un electró a l’orbital extern és inestable, com volen estabilitat busquen un electró d’una altra molècula generant-li defuncions. Ataquen a proteïnes, hidrats de carboni, àcids nucleics... però també tenen funcionalitat defensiva.\nSISTEMA DE DEFENSA ANTIOXIDANT\nEl sistema defensiu antioxidant de les ROS pot ser:\na) Enzimàtic: l’enzim SOD (superoxid dismotasa) neutralitza 2O2 en H2O2 però necessita cofactors (Cu, Zn, Mn; el Mn es troba a la mitocòndria i el Cu i Zn al citosol) després la catalasa neutralitza (obtenint H2O i ½O2) i també necessita cofactor (Fe) a continuació la GSH peroxidasa redueix el H2O2 amb la presencia de cofactor (Se) i també el poder reductor (protons) gràcies al glutatio (2GSH) seguidament la GSH reductasa redueix el 2GSSG per fer-lo funcional i necessita el coenzim NADPH finalment la glucosa 6-P deshidrogenasa mitjançant la glucosa 6-P i el NADP+ obtenim 6-fosfogluconat.\nb) No enzimàtic: tenim nutrients que poden actuar en entorns hidrosolubles o liposolubles depenent de les seves característiques funcionals. Perquè les hidrosolubles actuen al citosol de les cèl•lules i al serum de la sang, en canvi les liposolubles actuen a la bicapa lipidica i lipoproteïnes.\nTots dos sistemes es coordinen entre ells per aconseguir una millor eficàcia.\nGil A. Tratado de nutrición. Bases fisiológicas y bioquímicas de las nutrición. Madrid. Grupo Acción Médica 2005. Tomo I.\nRecuperat el 13 de febrer de 2015 des de Santa Biología (2009)\nRecuperat el 13 de febrer de 2015 des de Adelo Argentina


Les noves generacions demanen pas\nViñales es converteix en el català més jove a guanyar i Márquez es remulla amb cava per primer cop\nNURIA GARCÍA 16/05/2011 00:00\n260x366 Les noves generacions demanen pas Les noves generacions demanen pas\nLa jornada d'ahir va ser la de les revelacions i la de les consagracions a Le Mans. Els catalans Maverick Viñales i Marc Márquez van pujar a dalt de tot del podi. Només tenen 16 i 18 anys, però ahir van dominar les curses de 125 cc i de Moto2 com autèntics veterans. Maverick Viñales només fa quatre curses que es passeja pels circuits del Mundial, però la seva targeta de presentació, el campionat d'Espanya i d'Europa de 125 cc al sac, s'havia de tenir en compte. El de Figueres va lluitar pel podi a Estoril, on va ser quart. I ahir, a Le Mans, va demostrar que si hi ha algú que pugui plantar cara a Nico Terol és ell. Primer podi, primer triomf i, de retruc, es va convertir en el català més jove de pujar a l'esglaó més alt del podi, un honor que fins ahir tenia Marc Márquez. "Estic com en un somni. No pensava a guanyar aquesta cursa. Crec que hem fet una bona cursa i anem pel bon camí, això s'aconsegueix amb treball", va dir Viñales tot just baixar de la moto. "He sentit una emoció increïble, però no se m'han escapat les llàgrimes", apuntava, amb un somriure d'orella a orella.\nMárquez, amb cava a les mans\nAhir també es va poder veure com Marc Márquez es remullava amb cava per primer cop. El seu triomf d'ahir va ser el primer des que és major d'edat i, per tant, va poder remullar-se amb cava al podi. Enrere, doncs, han quedat aquelles celebracions amb una llauna de beguda energètica a 125 cc. Amb els 18 ja complerts, Márquez pot ruixar-se amb cava. I això és el que va fer ahir, després d'aconseguir la seva primera victòria a Moto2, justament en el seu Gran Premi número 50 al Mundial. El de Cervera, inconformista com sempre, no va fer una bona sortida, però va saber remuntar, amb paciència, des del darrere. I, just quan quedaven cinc voltes, va superar Luthi i va decidir que volia guanyar, que ja tocava poder remullar-se amb cava.\nStoner, amb contundència\nEn MotoGP, si esportivament hi ha hagut algun nom propi a Le Mans ha estat Casey Stoner. Dominador de totes les sessions d'entrenaments, també va aconseguir ser el primer a creuar la línia de meta. L'australià ha retallat distàncies en el Mundial amb qui encara és el líder, Jorge Lorenzo, que ahir es va quedar sense pujar al podi. Qui sí que ho va fer, i per primer cop aquesta temporada amb la Ducati, va ser Valentino Rossi. L'italià va ser tercer, per darrere de les dues Honda de Casey Stoner i d'Andrea Dovizioso.


UOB Ensenyament: Les reduccions per a més de 18 hores, pendents de les instruccions\nLes reduccions per a més de 18 hores, pendents de les instruccions\nA la nota que vam publicar ahir sobre els criteris de quota vam indicar el següent pel que fa als horaris de secundària que superin les 18 hores:\nProfessors amb més de 18 hores: es reduirà un període de permanència per cada hora que superi les 18 (pàg. 19). Des d'UOB vam demanar que consti així no només a les instruccions, sinó que es modifiquin els criteris, perquè l'esborrany dóna a entendre que tindran un sol període de reducció en tots els casos, i de fet així ho diu la nota de premsa. Ho van acceptar i ara caldrà verificar si queda per escrit tant a criteris com a instruccions.\nDoncs bé, els criteris definitius de grups i quotes publicats la web de Planificació no especifiquen que la reducció sigui d'un període de permanència per cada període que superi els 18, sinó que reiteren que aquests horaris tindran "1 període menys de permanència" i que les "reduccions addicionals" es deixen per a les instruccions d'inici de curs:\nEl professorat que, excepcionalment, imparteixi més de 18 períodes lectius de docència directa a un grup d’alumnes tendrà 1 període menys de permanència al centre (CHL). Les reduccions addicionals de permanència al centre per excés d’hores lectives fins al màxim de 21 es concretaran a les instruccions d’inici de curs al document Instruccions sobre l’horari general dels centres, dels alumnes i dels professors dels centres d’educació infantil, primària i secundària de les Illes Balear.\nHaurem d'estar vigilants, per tant, amb el que indiquin les instruccions.\nEtiquetes de comentaris: Meses Sectorials, Quotes


Tinc una pregunta, per a què serveix el col·legi d'API (de Girona)?\nLluís Pla-Giribert. girona.\nHe tingut un problema amb un API i per resoldre-ho presento reclamació/denúncia al col·legi d'API de Girona.\nEl problema ha estat que l'API en qüestió ens ha fet una liquidació de la fiança d'un lloguer (que per curar-se en salut, ha fet retornar per part dels propietaris) falsejant dades. Ens fa pagar unes reparacions quan el pis fa dies que està ocupat per un nou llogater (fins i tot a les factures surt el nom del nou llogater), han tardat quasi 3 mesos a tornar-nos la fiança (sense els interessos de demora legalment establerts), ens fa pagar impostos del rebut de l'aigua que no ens corresponen,... Comentem el tema als propietaris i ens diuen que ells ens han liquidat el que els ha dit l'API. Hem tramès peticions a l'API per aclarir el tema i ni una paraula.\nVeient això ens adrecem al Col·legi d'API de Girona, exposant tots aquests fets, degudament documentats. Resultat, que en una ?reunió de la Junta de Govern varen decidir (diuen per unanimitat, jo no he vist l'acta) que l'API en qüestió no actuava d'administrador, tot i presentar un document de l'Incasol on s'indica el contrari i que totes les gestions amb relació a l'habitatge en qüestió les hem fet amb l'API, no amb els propietaris, i per tant no poden (millor dit no volen) fer res respecte a això.\nPer a què serveix el Col·legi d'API? Doncs per fer el paperet i només per protegir els API i en cap moment els usuaris (per molt que a la seva web indiquin el contrari). No em queda cap més remei si vull recuperar els meus diners que anar a la Justícia. Però està clar que arribaré fins al final, demanant responsabilitats a tots els que han intervingut en aquests reguitzell d'irregularitats, i convido aquest diari, si ho desitja, a fer un treball d'investigació d'aquests fets.\nDiscriminació al bàsquet femení\nJosep Burjons Alés. pineda de mar.\nAquests dies de Setmana Santa s'ha celebrat el Costa Brava Girona International Basket Cup, que es defineix a si mateix com «un torneig internacional de bàsquet per a joves promeses que se celebrarà els dies 24, 25 i 26 de març del 2016. El torneig reunirà clubs procedents de tot el territori nacional i de fora del país, repartits entre les categories Mini, Infantil i Cadet». La meva filla hi ha participat amb l'equip de cadet femení de Pineda de Mar. Ho ha fet a les instal·lacions del pavelló de Fornells. En un principi, ens va sorprendre que els partits, on hi havia equips de Catalunya, Navarra, Mallorca, Menorca i el País Basc, es juguessin sense aturar el rellotge ni tan sols en els tirs lliures i sense comptar els 24 segons de possessió preceptius. Si no m'equivoco, només a la cate?goria de premini es juga així, però fins i tot en aquest cas el rellotge es para per fer el llançaments de tirs lliures. Teníem un àrbitre, dues persones a la taula i una de l'orga?nitza?ció. Més d'un partit ens hem trobat que no hi havia aigua per a les jugadores i quan la reclamaven els en donaven en parell d'ampolles. Malgrat la incomoditat que tot això ens suposava i la sensació que estàvem una mica deixats de la mà de l'organització, vam fer els nostres partits, les noies s'ho van passar bé i van conèixer noves amigues. Però el diumenge vam anar a veure la final del cadet masculí, on el Pineda masculí s'havia classificat brillantment i jugava contra el Barça. La primera sorpresa és que jugaven al magnífic pavelló de Fontajau amb totes les instal·lacions i comoditats pròpies d'un equipament de primera línia.\nLa memòria no sempre és la veritat\nJosep casadellà i turon. regidor de\ncultura de l'ajuntament d'anglès.\nEscric aquestes ratlles com a resposta a l'escrit del Sr. Jordi Fornés del dia 3 de març de 2016 amb relació a la tristesa que li ha produït el fet que ningú hagi fet esment dels senyors Delfí Moragues, Manel Costa i del seu pare Fèlix Fornés. Segons el Sr. Fornés «ells, com a membres de la junta directiva de l'antiga Cooperativa Unió Anglesenca, ubicada al carrer Indústria número 6, així com el local comercial del carrer Eixample número 20 d'Anglès, per unanimitat, acordaren donar aquestes finques a l'Ajuntament d'Anglès amb la condició que fossin destinades a equipaments públics».\nMentre preparava l'escrit per a la inauguració de la biblioteca vaig demanar als serveis tècnics de l'Ajuntament quin va ser el procés que va portar l'edifici de la Coo?pe?rativa a mans de l'Ajuntament. Em van informar que havia estat una compravenda de l'any 1990, essent alcalde Josep Maria Feliu, per un valor de 13 milions de pessetes. L'edifici, doncs, era propietat de l'Ajuntament quan es va decidir ubicar-hi la biblioteca Joaquim Bauxell. Tingui per ben segur, Sr. Fornés, que si hagués estat una donació de la Cooperativa hauria estat remarcat amb tot l'èmfasi en les paraules de presentació en què vaig rememorar els diferents passos que han portat a la inauguració d'aquest equipament.\nEl local comercial del carrer Eixample, 20 sí que va ser una cessió a l'Ajuntament.\nEm sap greu que la història i la veritat no corresponguin al que li presenta la seva memòria. Tot i això comparteixo el seu pensament relatiu al fet que l'horitzó dels esdeveniments per acció i per omissió és el que ens ha portat fins aquí. El coneixement dels fets és el que ens portarà a «mesurar i atribuir cada cosa on correspon de manera justa i fidedigna per tal de no trasbalsar la història i viure en la falsedat o en l'oblit».\nLa fotografia que il·lustra l'article sobre una mostra de projectes de FP a la pàgina 3 del suplement L'Aula de dimarts no es correspon a la ?informació.